1.pielikums

VALSTS IEŅĒMUMU DIENESTS

(reģ. Nr. 90000069281, www.vid.gov.lv)

izsludina konkursu uz

**Personālvadības pārvaldes**

**Personāla plānošanas un attīstības daļas**

**galvenā/-ās personāla speciālista/-es**

**ierēdņa amatu**

(vakance uz nenoteiktu laiku)

Personālvadības pārvaldes kompetencē ir Valsts ieņēmumu dienesta (turpmāk – VID) atbalsta funkcijas īstenošana personāla vadības, procesu vadības un juridisko jautājumu, kas izriet no darba un civildienesta tiesiskajām attiecībām, jomā, kā arī darbības nodrošināšanai civilās aizsardzības, darba aizsardzības un ugunsdrošības jomā.

**Ja Tev ir:**

* atbilstība “Valsts civildienesta likuma” 7.panta pirmās daļas prasībām (tajā skaitā valsts valodas prasme C līmeņa 2. pakāpē) un pēdējo trīs gadu laikā neesi pārcelts (ar pamatojumu, lai nodrošinātu sabiedrības uzticību civildienestam) citā amatā;
* akadēmiskā vai otrā līmeņa profesionālā augstākā izglītība vēlama sociālajās zinātnēs vai komerczinībās, vai personālvadībā;
* pieredze personāla vadībā ne mazāk kā viens gads;
* prasme vienlaikus strādāt ar liela apjoma dažāda veida sarežģītu informāciju, pārzināt dažādas darbības jomas, analītiski izvērtēt loģisko atzinumu ķēdes un pieņemt atbilstošu lēmumus;
* labas prasmes darbā ar MS Outlook, Word, Excel;
* nevainojama reputācija.

**Ja vēlies ieguldīt savas zināšanas un prasmes interesantā un dinamiskā darbā un:**

* sadarbībā ar VID struktūrvienībām sagatavot amata aprakstu projektus un veikt amata aprakstu vienveidīgu izstrādi;
* uzturēt VID amata aprakstu reģistru;
* sadarbībā ar VID struktūrvienībām sagatavot reglamentu projektus un uzturēt VID reglamentu reģistru;
* izvērtēt VID struktūrvienību iesniegtos pieprasījumus par izmaiņu veikšanu VID struktūrvienību amata vietu sadalījumā un izmaiņām noteiktajās amata saimēs un atbildības līmeņos;
* izstrādāt un aktualizēt iekšējos normatīvos aktus un metodiskos materiālus un sniegt priekšlikumus par tiem.

**Pievienojies mūsu kolektīvam, jo mēs piedāvājam:**

* personīgo izaugsmi un profesionālo zināšanu pilnveidošanu;
* iespēju piedalīties dažādās apmācību programmās;
* sociālās garantijas;
* veselības apdrošināšanas polisi.

**Ierēdņa amatam noteikta:** 30.saime “Personāla vadība”, III līmenis, 9. mēnešalgu grupa. Bruto mēnešalga no 701 līdz 973 EUR (atkarībā no kategorijas, kuru nosaka, ņemot vērā pretendenta profesionālo pieredzi attiecīgajā jomā, kas iegūta pēdējo piecu gadu laikā un ir būtiska iestādes funkciju izpildei).

**Ierēdņa darba vieta:** Talejas iela 1, Rīga

Pieteikuma vēstuli, dzīvesgaitas aprakstu (*Curriculum Vitae (CV)*) un augstāko izglītību apliecinošu dokumenta kopiju līdz 15.aprīlim lūdzam nosūtīt Valsts ieņēmumu dienestam, Talejas ielā 1, Rīgā, LV-1978, vai uz  
e-pasta adresi [VID.konkursi@vid.gov.lv](mailto:VID.konkursi@vid.gov.lv) ar norādi  
**„Konkurss uz PP\_PPAD\_GPS\_Vārds\_Uzvārds”**.

Pretendentiem, kuri izglītību ir ieguvuši ārvalstīs, lūdzam pievienot dokumentu par tās akadēmisko atzīšanu Latvijā.

Tiks izskatīti to pretendentu pieteikumi, kuri ir iesnieguši visus norādītos dokumentus. Sazināsimies ar tiem pretendentiem, kuri tiks izvirzīti personāla atlases otrajai kārtai.

Piesakot savu kandidatūru vakantajam darbinieka amatam, pretendents apliecina, ka atbilst „Valsts civildienesta likuma” 7.panta pirmās daļas prasībām.

Pieteikuma dokumentos norādītie personas dati tiks apstrādāti, lai nodrošinātu šī atlases konkursa norisi atbilstoši normatīvajiem aktiem nodarbinātības jomā. Atbilstoši Vispārīgās datu aizsardzības regulas 13.panta 1.punktam sniedzam informāciju par iesniegto personas datu apstrādes tālākajām darbībām VID:

* personas datu apstrādes pārzinis ir VID Talejas ielā 1, Rīgā, LV-1978, tālr.67122630
* datu apstrādes juridiskais pamats – Vispārīgās datu aizsardzības regulas 6. panta 1. punkta b) apakšpunkts un c) apakšpunkts 9. panta 2. punkta b) apakšpunkts, Valsts civildienesta likums un Darba likums.

Ja Tev ir neskaidrības par konkursu, zvani uz tālruņa numuru 67122630 vai uzdod savu jautājumu, rakstot uz e-pasta adresi VID.konkursi@vid.gov.lv ar norādi “Jautājums par konkursu”.